Aabenraa Tennisklub ordinær Generalforsamling 
lørdag den 22.september 2018 kl. 13.00

Dagsorden ifølge vedtægterne: 
1. Valg af dirigent 
Frank Fulgsang blev valgt til dirigent. Han kunne bekræfte, at generalforsamlingen var lovlig varslet efter vedtægterne. 
2. Aflæggelse af bestyrelsens beretning 
Lisbet aflagde bestyrelsens beretning -en god og grundig beretning :
Endnu et år er gået – endnu en sæson i Aabenraa Tennisklub – en sæson med fantastisk vejr, med masser af aktivitet og udfordringer.
Sæson 2018 blev officielt åbnet ved Standerhejsning den 5. Maj med turnering og kaffe og rundstykker. Om eftermiddagen blev der afholdt Tennissportens dag. Klubben har indgået en vækstaftale med DGI og Dansk Tennis Forbund, hvorfor klubben skal afholde Tennissportens dag samt voksenintroduktion. For at gøre opmærksom på tennissportens dag havde bestyrelsen forinden hængt plakater op forskellige steder i byen, annonceret i Jydske Vestkysten og Ugeavisen, på hjemmesiden og Facebook. Der var instruktion for både børn og voksne, og der var i alt 32 deltagere. Flere meldte sig efterfølgende ind i klubben.
Voksenintroduktion blev afholdt 3 mandage i maj måned ved Frank Fuglsang og Ralf Gangolf. Der var ca 10-15 interessede spillere, nogle havde erfaring og gik direkte til motionisttræning, hvoraf 8-10 deltog i introduktion.  Nogle meldte sig efterfølgende ind i klubben, så medlemstallet dags dato er 150 medlemmer, fordelt på 19 juniorer, 66 voksne og 65 panter. 
Bestyrelsen havde vinterens løb arbejdet med at planlægge et alsidigt aktivitets- og træningsprogram som blev præsenteret ved sæson start, og som forhåbentlig ville tilgodese alle medlemmer i klubben. Bestyrelsen har især været udfordret på, at finde træner til vores motionister. Efter mange forskellige henvendelser lykkedes det, og vi er taknemmelige for at Preben Kønig, som i mange år har trænet vores juniorer i klubben, ville takke ja til at varetage træningen af vore motionister i alt 6 mandage.
Juniorerne har trænet flittigt mandage og torsdage, men også her har bestyrelsen været udfordret ift trænere, da Tine Heuschkel gik på barsel midt i sommers, samt Anne Kathrine Matthiesen efter sommerferien er flyttet fra byen for at studere. Klubben har afholdt Tennisskole i samarbejde med DGI. Et arrangement over 3 dage med succesfuld deltagelse af i alt 16 unge mennesker. 

Panterne har trænet 12 mandage a 1 times varighed og spillet formiddage fra mandag til onsdag. Men grundet stor tilslutning, måtte torsdag for i dag også tages i brug, da flere gik forgæves de øvrige dage. Kirsten Egtved har varetaget træningen af begynderne, hvilket hun har været begejstret for. Panterne har afholdt deres årlige sommerfest og inden længe rejser de til Maspalomas på tennisferie. God tur til jer i november.
Klubbens serie 1 hold har ligeledes været udfordret. Holdet var på "afgrundens rand" inden sidste spillerunde i Tarm/Skjern. De øvrige resultater magede det således, at der skulle 3 sejre (ud af 6 kampe) til, for at undgå nedrykning. Kampen endte 3-3. Så Klubben har stadig et serie 1 hold – godt gået.
Udover disse faste træningsdage, har bestyrelsen forsøgt at arrangere en del aktiviter, som tilgodeser alle aldre og niveauer i klubben.
Et aktivitetstilbud, som vi startede op i 2015, og som vi har vi gentaget i den forløbne sæson er Drop in med handicap-point. Vi har i år spillet 2 timer onsdag aften i alt 11 gange. Interessen har ikke været så stor efter sommerferien mellem 6 og 18 deltagere pr gang. Tilslutningen har været nogenlunde (mellem 8 og 14 deltagere), dog ikke helt så god som sidste år. Hver spiller fik tildelt et handicap-point, således at kampene kunne blive forholdsvis jævnbyrdige. Vinderen af denne turnering afsløres til festen fredag den 28. September.
Et ganske nyt tiltag i 2017 var ”AATK Mix Open”, som blev fint modtaget. Denne aktivitet blev gentaget i 2018 med deltagelse af spillere fra de omkringliggende klubber. En rigtig god og succesfuld dag.
Kvindernes egen turnering Ladies Cup blev Traditionelt afholdt den sidste søndag i august. Ligesom sidste år var der 25 deltagere, hvoraf 13 var fra andre klubber. 9 klubber var repræsenteret: Broager, Bolderslev, Løjt, Gråsten, Kruså, Sundeved, Rødekro, Tinglev, Aabenraa. Trods dårlig vejrudsigt var der kun lidt regn under første kamp. Efter endt spil blev der serveret Sandwich og øl / vand, hvorefter uddeling af præmier foregik.  Klubbens nye flag med nyt logo blev hejst ved denne lejlighed.
Igen i år har mange af vore medlemmer deltaget i DGI turnering, nemlig i alt 9 hold fordelt i dame-, herre- og mixdouble, og der er blevet til flotte placeringer til nogle af dem. Der har ligeledes været meget flot tilslutning til intern turnering, en pulje mere end sidste år, blandt andet er mange af herrerne kommet på banen. 12 puljer i alt: 3 puljer mix double, 2 dame double og 2 dame single, 2 herre double og 3 herre single.  Præmier til vinderne uddeles til Klubfesten den 28. september. Nu har jeg nævnt festen nogle gange. Denne foregår i år på Royal, da betingelserne for brug af cafeteriet, som vi har brugt de forgangne år, er blevet ændret., men det skal ikke afholde os for at holde sæsonafslutning. Så en opfordring til at melde jer til dette arrangement med først spil, og senere god mad, præmieuddeling og hygge. 
En varm sommersæson lakker mod enden, pga. den tørre sommer, har vedligeholdelsen af banerne 1-5 være mere overskuelig i år. Vi har ikke kunne "brænde banerne" i år, dels pga. tørken, men også fordi klubbens 2 letvægtsgasflasker blev stjålet i foråret.
Til banerne 6,7 og 8, har der været eksperthjælp fra Nordisk Kunstgræs Import, for at få en vurdering ift. banernes stand.
Selve belægningen er ganske udemærket, belægningens alder taget i betragtning. Ved den rette vedligeholdelse, bør banerne holde en del år endnu. Allan har i den forbindelse, anskaffet en slæbekost - specielt til kunststofbaner. Drænet virker også efter hensigten, men der vil blive forsøgt tiltag, der kan optimere drænets "virkning". Her overvejes bl.a. en ekstra perforering af belægningerne på kunststofbanerne.
Allan/Stadioninspektør deltog i besigtigelsen af banerne sammen med NKI (Nordisk Kunstgræs Import).
Tennisbanen i Arenaen er blevet testet af spillere fra klubben. Banen kan fint bruges som træningsbane, men heller ikke mere. Der er for mange streger på banen, til at der kan spilles en regulær kamp.
Dét at booke en bane i Arenaen, kræver stor tålmodighed og udholdenhed. Fra Arenaens side blev vi lovet "tiltag" der ville gøre det nemmere at booke som medlem af Aatk, men den lovning blev tilbagetrukket. Der skal benyttes conventus, som ikke er egnet til booking af baner set med en tennisspillers øjne.
Bestyrelsen har desuden arbejdet med et nyt tiltag, nemlig muligheden for køb af klubtøj. Efter en del småproblemer, fik klubben den 1. Juni 2018 nyt Head klubtøj bestående af hvid trøje, blå nederdel/bukser (sortimentet kan ses på hjemmesiden) Det er bestyrelsens håb, at tøjet bruges i alle officielle kampe, og når der kommer gæster udefra (Ladies cup o.lign.)
Klubben har indgået en aftale med Intersport i Aabenraa, hvor tøjet kan købes hel året. 
Som bestyrelse glædes og motiveres vi af den opbakning der bliver vist os. Og personligt håber jeg, at endnu flere af vore medlemmer vil bakke op når der er aktiviteter i klubben. Der bliver i bestyrelsen brugt megen tid og mange kræfter på, at få et arrangement op at stå og så er det alt andet lige sjovere at være en stor flok, som samles til et arrangement.
Derfor vil jeg gerne sige mange tak til bestyrelsen for indsatsen i det forgangne år.  Og tak til alle medlemmer for den tillid og engagement der bliver vist os.
Tak.

Efter fremlæggelse af beretningen blev der spurgt ind til det faldende antal af juniorer i klubben. P.t. er der 19 juniorer tilmeldt klubben. Der har været stor udskiftning blandt dem, og det er svært holde tal på hvem der er aktiv, og hvem der ikke er aktiv i klubben. Ligeledes er de unge mennesker svære at fastholde i klubben, da der er et stort udvalg af fritidsaktiviteter til unge i Aabenraa Kommune. 
Bestyrelsen vil gerne modtage idéer til at kunne fastholde juniorerne i klubben, selv samarbejde med skolerne giver ikke flere indmeldelser. Der har været arrangeret tenniscup for juniorer i juni med meget få tilmeldte, og i september blev det aflyst pga ikke nok tilmeldte. Måske kunne det gøre en forskel, hvis de havde samme træner mandag og torsdag i stedet for forskellige trænere. Et andet tiltag kunne være at sætte kontingentet ned, eller man har mulighed for at tage en ven med til tennis i en måned gratis.

3. Forelæggelse af det reviderede regnskab til godkendelse 
Lisbet fremlagde regnskabet, da kassereren var forhindret. 
Man skal se sommer- og vinterkontingent som en samlet indtægt.  Der kommer opkrævning ud på kontingent til medlemmerne.  Klubben betaler halleje til minitennis (junior) i vintersæsonen. Klubben har overskud. Dette skal primært bruges til at vedligeholde vinterbanerne, der om nogle år trænger til ny belægning, men det er en dyr affære. Da klubben ikke løbende har sparet op, er der måske kun råd til ny belægning på to baner. Der er indhentet tilbud fra Nordisk kunstgræs. Klubben er nok nødt til at søge nogle fonde eller sponsorater til få alle vinterbanerne renoveret, hvilket alle medlemmer blev opfordret til at hjælpe med.
Regnskabet blev godkendt på generalforsamlingen.

4. Behandling af forslag 
Der var ikke kommet nogen indkomne forslag - men på generalsamlingen kom der forslag om, at medlemmer selv kan betale turneringsgebyr til DGI på 300 kr. pr. hold, så klubben evt. kan spare flere penge op. Der er enkelte klubmedlemmer, der spiller turnering i JTU, det koster 1500 - 2000 kr. pr. hold. Bestyrelsen vil tage det op til vurdering. 
Andet forslag var at nedsætte juniorkontingentet til 100. kr. for at få mere tilvækst af medlemmer, dog skal klubben have kapacitet til at modtage mange nye medlemmer med i overvejelserne.
Der var en forespørgsel om drop-in til vintertennis. Der er ikke noget planlagt endnu, men hvis der er stor interesse for det, vil der blive booket 2 baner om lørdagen, mere information herom vil komme i et opslag på klubbens hjemmeside.
5. Valg af: 
       a. Bestyrelsesmedlemmer - Vælges for 2 år. 
Til bestyrelsen blev Else Marie Westergaard, Ralf Gangolf og Anne Dorte Agergaard valgt
      b. 2 suppleanter - Vælges for et år. 
          Til suppleanter blev Anne Duus Sørensen og Anders Erting valgt.
    c. 1 revisor -  Vælges for et år 
         Hans Jørgen Krogh blev valgt.
      d. 1 revisorsuppleant - Vælges for et år. 
           Svend Nielsen blev valgt
6. Eventuelt
Bestyrelsen modtager gerne gode idéer fra medlemmer til klubbens 100 års fødselsdag/jubilæum i 2021. DGI-tennis kunne måske bidrage med noget.
Der er et ønske om flere interne turneringer eller samarbejde mellem tennisklubberne i Haderslev, Sønderborg og Aabenraa. Det er prøvet, men de andre klubber har meldt fra.
Bestyrelsen konstituerer sig mandag den 1. oktober 2018. 

Til generalforsamlingen deltog 25 tennis-entusiaster.

Referent: Anne Duus Sørensen
Veglagt bilag 1: Regnskal 2017

Bilag 1: Regnskab 2017 

BALANCE PR. 31.12.2017

Revisionspiteaning:
Undertegnede har revideretdetaf bestyreisen afagt regnskab for Asbenaa Tenninkiub for 2013
Den udforte revision,

Jog har | overensstemmelse med simindsli anerkendie evisionsprincigper tietelagtog udfert
revisionen med henblik p4 at opnd en begrundet overbevisning om, t regnskabeter uden
vassentige fefl 0g mangier

Under revisionen har jeg, u fra en vurdering af vassentighed og risiko, efterpravet grundiaget og
dokumentationen for de | regnskabet anforte belob og avrie oplysninger. jg har herunder taget
iilng i den af besiyrelsen valgl regnskabspraksis 0g de udavede regnskabsmaessige skan.
Jog har endvidere vurderet. om regnskabets informationer som helhed er yidesigarende.

;*ﬂamn har ke givet anledring i forbehold

Det er minopfatielse, at regskabet r aflagti overenssiemmelse med lovgivningens og ved-
tangternes kra  regnskabsaflasggelse, og at detgivr et rtvisende bilede af foreningens akiver
og passiver, skonomiske stling 0g resulat.

